cyanic-selkie/wikianc huggingface dataset:
Roy Jenkins
Politiker
Jenkins ble adlet i 1987 som Lord Jenkins of Hillhead, og satt i 1988-1997 i overhuset, der han var leder for liberaldemokratene, det parti som ble dannet ved sammenslåing av SDP og Liberal Party, til 1997.
Han var også forfatter av fremfor alt historiske biografier, blant annet om William Ewart Gladstone og Winston Churchill.
Jenkins døde før han rakk å fullføre sin tjueførste bok Franklin Delano Roosevelt. Richard Neustadt skrev størstedelen av det sista kapittelet om Franklin D. Roosevelts død, og boken utkom posthumt allerede i 2003.
Anisembiidae
Anisembiidae er en familie med insekter innen ordenen spinnfotinger.
Utseende
Som alle spinnfotinger er de lange og slanke insekter med korte bein og store spinnkjertler på framføttene. Hodet er ovalt, lengre enn bredt, med små fasettøyne og trådformede antenner. Kroppen er smal og jevnbred. De fleste er vingeløse, men noen hanner kan ha vinger. Bakerst har de to korte haletråder (cerci).
Utbredelse
Familien finnes bare i tropiske områder av Sør- og Mellom-Amerika. Den nordligste arten, Anisembia texana, lever i det sørlige USA.
Vinbergsnegl
Vinbergsnegl (Helix pomatia) er et bløtdyr og tilhører de landlevende lungesneglene. Dens naturlige utbredelse er i Mellom- og Sørøst-Europa, men den finnes også i Nord-Europa og Norge.
Utseende
Skallhøyde er 38-45 millimeter og det har 5 vridninger. Å lese et skall vil si å holde det på en spesiell måte slik at antall vridninger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger.
Levevis
Vinbergsnegler er tvekjønnet noe som gjør det lettere å finne en partner. For å kunne legge egg kreves allikevel to snegler, som under paringen, befrukter hverandre gjensidig. De kjønnsmodne parer seg om våren. Kroppene presses sammen, fot mot fot, rett overfor hverandre. Med vaggende bevegelser beføler de hverandre med leppene og tentaklene. Etter en tid vrenger den ene sneglen ut sin vaginaåpning og en pilsekk med en kalkpil som den stikker inn i partnerens kropp. Den andre sneglen gjør likeså og paringen kan begynne. De befrukter hverandre samtidig. Ettersom de er tvekjønnet kan begge legge egg. I naturen når den en alder på 6 til 8 år.
Kilde (journalistikk)
Åpne og anonyme kilder
Åpne kilder er kilder som blir referert, henvist eller sitert.
En– og flerkildejournalistikk
Enkildejornalistikk er journalistikk som baserer seg på kun én kilde. Flerkildejournalistikk har mer troverdighet, da denne er basert på flere kilder.
MS «Sognekongen»
MS «Sognekongen» har flere betydninger:
François-Xavier Ortoli
François-Xavier Ortoli (født 16. februar 1925 i Ajaccio på Korsika, død 30. november 2007) var en fransk politiker og forretningsmann. Han var president for Europakommisjonen mellom 1973 og 1977, og var sjef for Marceau Investissements og Total.
Hans far var koloniembetsmann i Indokina. Han gikk på gymnas i Hanoi og studerte der også jus. I Frankrike gikk han på ENA.
Søraustre Styggehøbreatinden
Rundt 300 meter langs egga mot vest ligger Sørvestre Styggehøbreatinden, med en høyde på 2 220 moh., men en primærfaktor på bare 30 meter.
Begge toppene ble besteget første gang 1. juli 1906 av Agnes Jakhelln, Ferdinand Schjelderup og Carl Wilhelm Rubenson.
MS «Fjordprins» (1987)
MS «Fjordprins» er et passasjerskip av katamarantypen bygget i 1987 for Fylkesbaatane i Sogn og Fjordane. Skipet gikk i rute for rederiet frem til cirka 2011.
Kvenske stedsnavn (Nordreisa)
Kvenske stedsnavn i Nordreisa angir geografiske navn i Nordreisa kommune (knr 1942) i Troms, som finnes på det kvenske språket. Ettersom stedsnavn kan referere til geografiske områder av videre utstrekning enn dagens kommunegrenser, kan noen navn være innom andre kommuner også. En oppføring kan ha flere parallelnavn både på kvensk og andre språk som er brukt i området, disse har ikke alltid samme betydning på de ulike språk, selv om de skulle være dekkende for det samme stedet.
Kvenske stedsnavn
Tabellene under er utarbeidet på bakgrunn av informasjon som finnes i kvensk stedsnavndatabase og eventuelle andre kilder. De kvenske stedsnavna finnes i oppslagsform til venstre i tabellen under, og er plassert i alfabetisk rekkefølge.
P.T. Barnum
Phineas Taylor Barnum (født 5. juli 1810 i Bethel i Connecticut i USA, død 7. april 1891 i Bridgeport i Connecticut) var en amerikansk underholdningsentreprenør og forlystelsesarrangør, impresario, museums- og sirkuseier, forretningsmann, forfatter, bladutgiver, filantrop og politiker. P.T. Barnum, som blant annet har blitt kalt «humbugenes konge», var en pioner innen amerikansk populærkultur, show business og markedsføring; han huskes særlig for å ha tjent seg rik på å vise fram ekte og uekte menneskelige kuriositeter og andre rariteter samt for å grunnlegge det sirkuset som ble Ringling Bros. and Barnum & Bailey Circus.
Blant Barnums mest berømte attraksjoner er bløffene Fiji-havfruen 1842 og Cardiff-kjempen 1869, dvergen General Tom Thumb (Charles Stratton, 1838-1883) fra 1843, Jenny Linds USA-turné 1850-1852, en dramatisering av Onkel Toms hytte 1853 og den afrikanske elefanten Jumbo 1882-1885. Han hadde en periode også de siamesiske tvillingene Chang og Eng Bunker i sin artiststall. Kortvokste Leopold S. Kahn, kjent som Admiral Dot, og den norske kjempen Henrik Brustad opptrådte også for Barnum.
Liv og virke
P.T. Barnum begynte på hjemstedet Bethel med diverse småforretninger og grunnla en ukeavis før han flyttet til New York City i 1834. Fra da av begynte hans omfattende karriere i underholdningsbransjen, først med varierende suksess med varieté-truppen Barnum's Grand Scientific and Musical Theater, og ved å kjøpe Scudder's American Museum på Broadway i 1841, et raritetskabinett som han døpte om i sitt eget navn til Barnum's American Museum. Museet kunne etter hvert tilby det betalende publikum en mengde attraksjoner i en blanding av underholdning og opplysning, deriblant et menasjeri av dyr, både levende og utstoppede, utstillinger av pedagogiske modeller og mekaniske innretninger, daglige turer med varmluftsballong og ikke minst flere bløffer og «freaks», det vil si kortvokste, kjemper, overvektige, albinoer og andre personer med uvanlige kroppslige framtoninger. Blant de tidligste hovedattraksjonene i Barnums museum var forfalskninga Feejee mermaid («Fiji-havfruen», fra 1842) og General Tom Thumb («General Tommeliten»), «sirkusdvergen» Charles Stratton (1838–1883) som Barnum viste fram allerede som fireåring under påstanden om at gutten var elleve. I 1846 hadde museumsutstillingene 400 000 besøkende. Barnum kjøpte også opp andre museer.
I 1850 ble han impresario for den populære «svenske nattergalen» sopranen Jenny Linds USA-turné. Han betalte henne tusen dollar per kveld for 150 kvelder, en satsing som ga Barnum store gevinst. Etter økonomiske tilbakeslag på grunn av mislykte investeringer på 1850-tallet, blant annet innen teater, og år med rettssaker og offentlig ydmykelse, la han imidlertid ut på en foredragsturné for å komme fri fra gjelda. Etter en rundreise med Tom Thumb i Europa på 1840-tallet, der de møtte blant annet den engelske dronning Victoria og tsar Nikolaj I, var Barnum blitt avholdsmann, og foredragene hans var stort sett en kampanje for måtehold. Museet hans åpnet deretter USAs første akvarium og utvidet vokskabinett-avdelinga.
Barnum tjenestegjorde i Connecticuts lovgivende forsamling i 1865 som republikansk representant for Fairfield County. Da Det trettende tillegget til USAs grunnlov om avskaffelsen av negerslaveriet ble vedtatt, støttet han den ved å si at også «en kineser, en tyrker, en araber (og) en hottentott» har en udødelig sjel. Som borgermester i Bridgeport i 1875, arbeidet han med å bedre vannforsyninga i byen, få gassbelysning i gatene og håndheve lovene mot sprit og prostitusjon. Han bygde fire store herskapshus, blant annet palasset Iranistan, og opprettet også Bridgeport Hospital i 1878.
Sirkusvirksomheten la grunnlaget for mye av Barnums store berømmelse: I 1875 overtok han et sirkus som han kalte P. T. Barnum's Grand Traveling Museum, Menagerie, Caravan & Hippodrome, et omreisende sirkus, dyre- og museumutstilling med «freaks» og andre rariteter der mange berømte navn var innom i løpet av åra.
Barnum utgav flere bøker, deriblant Life of P.T. Barnum (1854), The Humbugs of the World (1865), Struggles and Triumphs (1869) og The Art of Money-Getting (1880).
P. T. Barnum fikk hjerneslag i 1890 og døde i søvne i hjemmet sitt 7. april 1891. Han ble gravlagt på en gravlund i Bridgeport som han selv hadde planlagt.
Terje Johansen
Terje Johansen kan vise til:
Palaeoanteoninae
Palaeoanteoninae er en utdødd underfamilie av stilkvepser som hører til familien klovepser (Dryinidae). Det er beskrevet én art fra ravfossiler.
Utseende
En liten til middelsstor (4,6-6 millimeter), slank, fullstendig vinget kloveps. Bare hunnen er kjent. Den var trolig svart i levende live. På forbeina har den en spadeformet, forstørret klo som danner et gripeorgan. Hodet er stort med utstående, runde fasettøyne.
Utbredelse
Arten er beskrevet fra baltisk rav som stammer fra eocen-tiden.
Oseaniamesterskapet i 20 km kappgang 2022
Oseaniamesterskapet i 20 km kappgang 2022 ble arrangert i Adelaide i Australia 13. februar 2022, sammen med Australiamesterskapet i kappgang.
Medaljevinnere
Land angitt i tabellene under viser land de representerte i Oseaniamesterskapet.
Serbia under EM i svømmesport 2021
Serbia deltok under EM i svømmesport 2021 i Budapest i Ungarn fra 10. til 23. mai 2021.
André Hoffmann
André Hoffmann (født 11. august 1961 i Berlin) er en tysk tidligere skøyteløper.
André Hoffmann gjorde store fremskritt sesongen 1987/1988, og vant blant annet to 1,500-metersløp i verdenscupen. Det var likevel høyst overraskende at han tok gull under OL 1988 i Calgary. Han slo amerikaneren Eric Flaim med seks hundredeler, og satte ny verdensrekord med tiden 1.52,06, en verdensrekord som overlevde mange rekordforsøk. Denne ble først slått i Europamesterskapet på Hamar i 1994 da Rintje Ritsma brøt 1.52 grensen på tiden 1.51,60.
Alexander Knox
Alexander Knox (1907–1995) var en kanadisk skuespiller, forfatter og dramatiker.
Knox tok eksamen ved University of Western Ontario i 1929. Samme år reiste han som teaterskuespiller til England. I 1931 fikk han sin første, lille filmrolle, men arbeidet i 1930-årene mest med teater. Han arbeidet ved teatret Old Vic, og spilte med blant andre Laurence Olivier, Vivien Leigh og Ralph Richardson. Først i 1941 da han kom til USA, startet hans filmkarriere. Han spilte tittelrollen i storfilmen om den amerikanske presidenten Woorow Wilson og ble for denne innsatsen nominert til Oscar. Han vant for rollen Golden Globe Award.
I 1943 giftet Knox seg med skuespilleren Doris Nolan (1916–1998). De to forble et par til hans død i 1995. I 1952 ble han svartelistet av Un-American Activities Committee for angivelige venstreradikale meninger, og reiste tilbake til England.
Han spilte en annen amerikansk president i Bond-filmen You Only Live Twice (1967) og Control i filmatiseringen av Tinker Tailor Soldier Spy (1979). I London spilte han teater, blant annet i flere Ibsen-stykker. Knox døde i Berwick-Upon-Tweed, England.
Forsvarets Stabsmusikkorps
Forsvarets stabsmusikkorps (FSMK) er ett av Forsvarets fem profesjonelle musikkorps organisert i Forsvarets musikk. Korpset har 39 fast ansatte musikere. Orkesteret er etablert i Oslo.
Korpset deltar ved parader og seremonier som arrangeres av Kongehuset, Regjeringen og Forsvaret og har representasjons-oppgaver både i Norge og utlandet. I tillegg har korpset konsertvirksomhet i Oslo-området, i både egen og andre institusjoners regi.
Korpset spiller i flere genre, klassisk og samtidsmusikk, så vel som jazz og populærmusikk. FSMK engasjerer på prosjektbasis både norske og utenlandske anerkjente dirigenter.
Historie
Ved Hærordningen av 1817, som trådte i kraft den 1. januar 1818, ble det blant annet bestemt at 2den Agerhusiske Brigade skulle ha et musikkorps, og navnet ble 2. Brigades musikkorps. I 1918 ble brigadene omdøpt til divisjoner, og følgelig ble korpsets navn endret til 2. Divisjons Musikkorps, et navn som korpset hadde frem til 1953, hvor inndelingen i divisjoner ble forlatt og korpset omdøpt til Forsvarets Stabsmusikkorps.
Militærmusikken i Norge har røtter helt tilbake til 1600-tallet da «Piberne» (fløytistene) sammen med «Tamburene» (trommeslagerne) utgjorde den først form for militærmusikkorps. I 1641 hadde alle kompanier sine signalister, tamburer, pibere, trompetere og etter hvert waldhornister, som dannet mindre ensembler. Ensemblene opptrådte med forskjellige typer signaler og fanfarer ved militære operasjoner og seremonier, og hadde sin tilknytning til Akershus festning. I 1818 fikk vi militære ensembler i likhet med dagens musikkorps.
Korpset har i disse snart 200 år, spilt en viktig faktor i musikklivet i Oslo (Kristiania). På 1800-tallet var Militærmusikken et viktig innslag i bybildet, med sine konserter i byens «promenadestrøk». Musikken var så populær at da «promenadestrøkene» ble flyttet til andre deler av byen, ble militærmusikken flyttet etter og nye musikkpaviljonger bygget. En av hovedårsakene til korpset popularitet på 1800-tallet, var at det var det eneste orkester man hadde mulighet til å høre utenom dansemusikken på lørdagskvelden og gatemusikantene. På 1800-tallet var Brigademusikken også den eneste institusjonen for utdannelse i musikk i Kristiania. De aller fleste kjente, norske komponister fra denne tiden var elever og musikere ved korpset, eller ble undervist av musikerne. Johan Svendsen var ved korpset fra 1856 til 1862, og Johan Halvorsen fra 1881 til 1883. Flere av korpsets instruktører og sjefer ble sentrale skikkelser i norsk musikkmiljø, som italieneren Paolo Sperati (1821-1884) hvis ledelse gav korpset et musikalsk oppsving, og komponisten Ole Olsen (1850-1927) som var en av Kristianias kanskje mest fremtredende musikkpersonligheter og var en produktiv komponist. Et annet navn som fikk stor musikalsk betydning for korpset var Johannes Hanssen (1874-1967) som var sjef og dirigent fra 1926 til 1934. Hanssen skapte seg også et navn som komponist, og er kanskje mest kjent for Valdresmarsj (1904). I 1940 ble korpset utsatt for meget sterkt press fra okkupantene, som med korpsets hjelp ville innynde seg hos befolkningen. Både sjefen Alfred Evensen (1883-1942), og musikerne nektet å medvirke, med det resultat at musikerne ble suspendert uten lønn og Evensen arrestert.
Etter frigjøringen i 1945 ble korpset gjenopprettet med Johannes Hanssen som sjef og dirigent det første året, med midlertidig engasjerte musikere. Forsvaret var opptatt av å vise sitt blide ansikt i fredsvåren, men hadde også planer om å nedlegge korpset etter en tid. Korpset ble imidlertid opprettholdt, og Bjarne Ormstad (1904–1955) overtok som sjef og dirigent i 1946. Han hadde stillingen til sin død i 1955. Fra årene 1955 og til i dag har korpset hatt en rekke sjefer og marsjførere, og flere militære administrative sjefer. Nåværende sjef er kaptein Sten Kristian Brath. Kunstnerisk leder er fagdirektør Andreas Hanson. Tamburmajor er tidligere sjef Tommy Markhus Kristoffersen.
Vaktparade
Vår, sommer og høst går Stabsmusikken en rekke vaktparader i Oslo som går fra Akershus festning til Det kongelige slott. Den leder frem til slottet og hovedavløsningen mellom de av- og påtroppende vaktstyrker i Hans Majestet Kongens Garde under vaktbytte klokken 1330.
Edward Thorndike
Edward Lee Thorndike (født 31. august 1874, død 9. august 1949) var en amerikansk psykolog og pionér innen forskning innen læringsprosesser.
Blant Thorndikes mest kjente bidrag er hans forskning om hvordan katter kommer seg ut av «problembokser». Denne forskningen var et viktig grunnlag for Thorndikes formulering av «effektloven», «The Law of Effect». I formuleringen fra før 1930 beskriver effektloven hvordan forbindelsen mellom en stimulus og en respons styrkes eller svekkes, avhengig av responsens konsekvenser. Hvis responsen følges av en tilfredsstillende tilstand vil forbindelsen mellom stimulus og respons bli styrket, sier loven. Hvis responsen følges av en ubehagelig tilstand, blir den svekket. Etter 1930 reviderte Thorndike dette synet, og hevdet nå at belønning styrker en forbindelse, mens straff ikke påvirker den (se Hergenhahn, 1982).
Masahiko Tomouchi
Masahiko Tomouchi (født 13. juli 1977) er en japansk judoka.
Edward Thorndike
Forskning
Thorndikes forskning med problembokser kom i gang fordi han var misfornøyd med teorier som henviser til hypotetiske hendelser, som for eksempel «innsikt», som forklaring på problemløsing: "'In the first place, most of the books do not give us a psychology, but rather a eulogy of animals. They have all been about animal intelligence, never about animal stupidity.' (Animal Intelligence, 1911)."
Ved å måle tiden kattene brukte for å komme seg ut hver gang de var boksene og fremstille disse i kurver, fikk Thorndike det han kalte «læringskurver». Han hevdet at hvis kattene fikk innsikt, ville tiden de brukte for å komme seg ut, brått bli kortere (noe som ville synes i læringskurvene). Men hvis de brukte en «prøve og feile»-metode, ville tiden gradvis bli kortere. Han fant at kattene konsekvent viste en gradvis læring. Thorndikes forskning inspirerte blant andre behavioristen John B. Watson (men Thorndike var selv ikke behaviorist).
Thorndike introduserte begrepet “assosiasjon”. Han mente at forbindelsen mellom boksen og kattenes atferd ble «styrket» hver gang de kom seg ut. En sterk videreutvikling av disse teoriene finner man igjen i arbeidet til B.F. Skinner og hans formulering operant betinging.
Josef von Löschner
Liv
Etter å ha gått på gymnasiene i Kaaden og Komotau studerte Löschner medisin i Praha. I 1834 ble han dr. med. og ble professor ved det medisinske fakultet ved Karlsuniversitetet. Fra 1862 til 1863 var han universitetets rektor.
Franz-Joseph-Kinderhospital i Praha ble grunnlagt gjennom en gave fra Löschner.
Niels F. Rolsdorph
Niels Ferdinand Rolsdorph (født 19. august 1949) er en norsk lokalpolitiker, som representerer Høyre.
Han var ordfører i Grue kommune fra 1999 til 2007. I den siste perioden var han den eneste Høyre-ordføreren i Hedmark.
Etter fire års pause ble han i 2011 igjen valgt til ordfører. Han stod da øverst på ei fellesliste for Høyre, Kristelig Folkeparti og Venstre.
Rolsdorph er bonde. Han har landbruksutdanning og krigsskole.
Santa Monica ’72
Santa Monica '72 er et konsertalbum av David Bowie og ble utgitt i 1994. Platen er innspilt i Santa Monica Civic Auditorium 20. oktober 1972 under Ziggy Stardust-turneen. Før den offisielle utgivelsen var den tilgjengelig som «bootleg» fra en radiosending. Setlisten fra albumet skilte seg vesentlig fra setlisten på Ziggy Stardust - The Motion Picture som ble innspilt på den samme turneen og utgitt i 1983.
Sporliste
Alle spor av David Bowie bortsett fra der annet er angitt.
Plasseringer
Album
Michael von der Heide
Michael von der Heide (født 16. oktober 1971 i Amden, Sveits) er en sveitsisk musiker, sanger og skuespiller.
Han deltok i den tyske Eurovision Song Contest i 1999, og kom der på 5.-plass.
Eurovision Song Contest 2010
I 2010 representerte han Sveits i Eurovision Song Contest 2010, med sangen "Il pleut de l'or". Han kom på 17.-plass i den andre semifinalen og gikk dermed ikke videre til finalen.
Kaszabister
Kaszabister er en slekt av stumpbiller.
Utseende
Små (1,7-2,3 millimeter), avlange, noe flate, blanke, rødlige stumpbiller. Pronotum er rundet uten lengdefurer på sidene. Dekkvingene er noe forkortede (dekker ikke hele bakkroppen), med seks punktstriper. Beina er korte og kraftige med ganske tynne føtter.
Levevis
Disse artene er knyttet til hærmaur i slekten Solenopsis.
Utbredelse
Slekten er utbredt i den neotropiske økosonen, fra Mexico i nord til Argentina i sør.
Norwegian Wood (festival)
Norwegian Wood var en musikkfestival arrangert mellom 1992 til 2017 i Frognerbadet i Oslo, ved Frognerparken. Festivalens navn henspiller på The Beatles-låten «Norwegian Wood».
Festivalen ble startet av Finn Jørgen Roll, Sten Randers Fredriksen og Haakon Hartvedt i 1992. De stiftet Norwegian Wood Company AS for å eie og drive festivalen. De to første festivalene (1992 og 1993) ble arrangert i Ormekollen på Bærums Verk i Bærum. Fra og med 1994 har festivalen blitt arrangert på Frognerbadet, forruten i 2016 da den ble arrangert på Sukkerbiten ved Operaen. Av store artister har følgende opptrådt på Norwegian Wood: Johnny Cash (1992), Van Morrison (1995 og 2000), The Kinks (1996), Bob Dylan (1998), David Bowie (2004), Roger Waters (2006), Brian Wilson (2007), Neil Young (2009) og Lou Reed (1998 og 2006).
På første festivalen på Ormekollen i 1992 ble Johnny Cash booket. Forhåndssalget er på ca. 200 billetter. Ledelsen tror det ville komme mye folk «på døren», men publikumstallet stopper på rundt 500. Tapet er på halvannen million kroner. I 1994 flytter festivalen til Frognerbadet og får overskudd for første gang. På festivalen i 1995 ble det førsta gang servert øl i backstageområdet, men det ble ikke så mye igjen til de andre artistene da et kor drakk det meste. Året 1996 utvider festivalen med to dager og The Kinks spiller sin siste konsert noensinne. Norwegian Wood i 1997 ble artisten Neil Young & Crazy Horse booket, men ti dager før festivalen avlyser Young. Simple Minds kommer inn som erstatning. På festivalen i 2006 fremfører Roger Waters fra Pink Floyd alle låtene fra albumet «Dark Side Of The Moon». Han satte også rekord som den enkeltartisten på Norwegian Wood som har trukket flest, med et publikum på 8 000. Samme året avlyser bandet Korn konserten, og blir erstattet av Turboneger.
Festivalen utvider: Underwood, Youngwood, Woodville og Artwood
Underwood var et samarbeid mellom ulike aktører (Gramo, NRK P1, NRK Urørt) og Norwegian Wood, og har siden starten i 1992 vært kjent for å slippe til nye band. Youngwood ble introdusert i 2007 og var et festivalarrangement på dagtid for skoleelever fra Oslo og Akershus i samarbeid mellom festivalen, NRK P3 og Den kulturelle skolesekken. Der har blant andre Erik & Kriss, Samsaya og Karpe Diem opptrådd. Scenen Woodville ble introdusert første gang i 2015, i området rundt bassenget med hensikt å få publikum til å bruke hele festivalområdet i større grad. Artwood var et billedkunstprosjekt på festivalområdet, første gang arrangert i 2008.
Nedgang og konkurs
Etter mange års arrangement i Frognerbadet, ble festivalen i 2016 redusert til én dag, og avholdt på Sukkerbiten ved Operaen.
I 2003 solgte Hartvedt sine 33 % av aksjene til Finn Jørgen Roll og Sten Randers Fredriksen. I 2012 kjøpte Jørgen Roll alle Sten Randers Fredriksens aksjer, og ble derigjennom eneaksjonær. Per Karsten Ims ble styreformann april 2017 og i november 2017 ble Norwegian Wood Company AS slått konkurs grunnet høy gjeld og ble videre avlyst i 2018 og 2019 grunnet sviktende billettsalg etter at nye eiere tok over. Artister som ble booket til festivalen 2018 (Jason Isbell, Travis og Thåström) opptrådte på andre steder i Oslo. .
Hovedscenen
Rosa = Avlyste arrangementer.
Underwood
Norwegian Wood har siden starten i 1992 vært kjent for å slippe til nye band. Offisielt var navnet og konseptet Underwood brukt i 1997, og var et samarbeid mellom ulike aktører (Gramo, NRK P1, NRK Urørt). Det har tidvis vært ulike navn på konseptet. Fra og med 2008 het det Urørt Underwood og senere døpt om til Gramo Underwood i 2012. Samarbeidet med NRK Urørt så bandene som siktet mot Underwood-scenen også kunne bli hørt både før og etter selve festivaldagene.
Mange av bandene som har spilt på Norwegian Underwood har siden etablert seg i norsk musikkliv, som Kaizers Orchestra, Real Ones, Onkel Tuka, Odd Nordstoga, Askil Holm og Honningbarna, Highasakite, Ralph Myerz & The Jack Herren Band, Vidar Vang og Johndoe.
Youngwood
Youngwood ble startet i 2007 og var et festivalarrangement på dagtid for skoleelever fra Oslo og Akershus i samarbeid med Den kulturelle skolesekken. Der har blant andre Erik & Kriss, Samsaya og Karpe Diem opptrådd.
Månefisk
Månefisk (Mola mola) er en art av store og saktesvømmende fisk med en særegen kroppsform, som er svært høy i forhold til lengden. Det er den tyngste kjente beinfisken i verden, med en normal voksenvekt på 1 tonn.
Den kan bli opptil 3,5 meter lang og veie over 2 300 kg. Rygg- og gattfinnen ligner på ror. Halefinnen har ingen smal base, men går direkte ut fra kroppen i linje med bakkanten på rygg- og gattfinnen. Munnen er liten, brystfinnene er små, og bukfinnene mangler. Fargen er normalt gråbrun, men kan raskt veksle mellom ulike nyanser.
Månefisken spiser stort sett maneter, men også planter og småfisk. De sees ofte «flytende» nær vannoverflaten hvor de varmer seg i solen før de går ned på dypere, kaldere vann for å finne føde.
Under gyting sprer månefisken enorme mengder rogn, opptil 300 millioner egg.
Mot slutten av 2021 ble det gjort et funn av et eksemplar på hele 2744 kilo av arten Mola Alexandrini, det største funnet gjort av en ikke utdødd beinfisk noensinne.
Éorl Unge
Éorl Unge (2485-2545 av det tredje tideverv) var en fiktiv person fra J.R.R. Tolkiens bøker. Han var Herre av folket Éothéod fra år 2501-2510 T.T., og den første konge av Rohan (år 2510-2545), og grunnla Eorls hus og hans etterkommere hersket siden i Rohan.
Eorl, sønn av Léod, var herre over Nordamennenes stamme Éothéod som holdt til på landtungen mellom elvene Langvell og Grålin som sør for denne landtungen fløt sammen til elva Anduin.
Han fikk tilnavnet Unge fordi han fulgte sin fars fotspor alt i ung alder, og fortsatte og være gullhåret og rødlett til han døde. Han ble herre av Éothéod allerede som 16-åring.
Den mest kjente hendelsen i hans styre var da han helt uventete dukket opp i slaget verd Celebrants mark for å hjelpe Gondor. Han blir av mange sett på som den sanne helten i det slaget, for uten han og hans menn hadde det gått dårlig for Gondor. Som takk for hjelpen fikk han landområdet Calenardhon av Cirion, Riksforstanderen av Gondor. Eorl ledet deretter en del av folket sitt sørover og slo seg ned i på de vide gresslettene i Calenardhon, som ble kjent som Rohan, og ble Rohans første konge. Han svor Eorls ed til Cirion.
Eorl grunnla også sin nye hovedstad Aldburg i Fold.
Rohirrim kaller seg selv for Eorlingas, Eorls sønner.
Eorl døde i et slag i Kollemoene mot Austringene. Ved hans død ble den første gravhaugen reist, og Felaróf, hesten hans, ble gravlagt i den sammen haugen.
Filmoteket
Filmoteket er norske bibliotekers filmtjeneste. Videostrømmetjenesten lar brukere låne og se filmer fra biblioteket uten å måtte oppsøke det fysisk. Filmoteket tilbyr over 1800 filmer, fra spillefilmer til dokumentar- og barnefilmer. Filmoteket drives av Norgesfilm As og ble startet i 2020.
Lisa De Vanna
Lisa Marie De Vanna er en australsk kvinnelig fotballspiller. Hun regnes blant de beste spissene i verden.
De Vanna har spilt for svært mange australske lag, men det var da hun spilte for Adelaide Sensation at hun ble oppdaget og etter hvert funnet god nok for det australske landslaget, der hun lenge ble sett på som en «super-sub», altså en innbytter som kan komme inn og avgjøre kamper. De Vanna fikk i 2006 kontakt med det engelske laget Doncaster Rovers Belles, og hadde suksess der. Via australske klubber gikk turen videre til AIK i Damallsvenskan i 2008-sesongen, og hun kom på femteplass på toppscorerlisten i Sverige det året. Det normalt svake AIK kom også på en fjerdeplass.
Etter året i AIK fikk hun kontrakt med Washington Freedom. I sin første sesong gjorde hun sakene bra, og scoret 6 mål. I sin andre fikk hun imidlertid lite spilletid i hovedsak fordi hun var skadet mye av tiden etter at hun brakk benet i en kamp i Asiamesterskapet det året.
NM i friidrett 1918
Norgesmesterskapet i friidrett 1918 bestod av flere arrangementer. Hovedmesterskapet ble arrangert i Kristiania 17.–18. august. Arrangør var Kristiania IF. Kun menn deltok. Kongepokalvinner ble Alf Halstvedt.
Følgende øvelser ble arrangert utenfor hovedmesterskapet:
110 meter hekk
Kun 2 fullførte
Ibanez MTM
Ibanez MTM er en serie signaturmodell-gitarer av Mick Thompson i Slipknot, produsert av Ibanez
Den finnes i rødt (MTM1) og i sort (MTM2).
Office of Terrorism and Financial Intelligence
Office of Terrorism and Financial Intelligence (TFI), opprettet i 2004, er et kontor i Department of the Treasury. TFI arbeider for å redusere bruken av det finansielle systemet til ulovlige aktiviteter blant terrorister, hvitvaskere, narkotikakarteller og andre trusler mot rikets sikkerhet.
TFI fører tilsyn med Office of Terrorist Financing and Financial Crimes, Office of Intelligence and Analysis, Office of Foreign Assets Control, Financial Crime Enforcement Network og Treasury Executive Office for Asset Forfeiture.
Det amerikanske finansdepartementet er den eneste nasjonale finansdepartementet med sitt eget etterretningskontor, med avdelinger over hele verden, inkludert Islamabad og Abu Dhabi.
Svein Gulbrandsens vei
Svein Gulbrandsens vei (45-121, 28) er en vei på Ringkollen i Ringerike.
Plesiodryininae
Plesiodryininae er en underfamilie av stilkvepser som hører til familien klovepser (Dryinidae). Det er beskrevet én art fra Florida.
Svein Gulbrandsens vei
Skarveien har avkjøring fra Ringkollveien, ved Ringkollkapellet og Ringkollen utfartsparkering, og går sørover ned til Ringkollstua. Ringkollstua har adresse Svein Gulbrandsens vei 45.
Plesiodryininae
Utbredelse
Den eneste kjente arten lever i Florida.
Svein Gulbrandsens vei
Veien er kort, ca 400 meter, og ligger cirka 602 meter over havet ved Ringkollstua.
Taldom
Taldom (russisk: Талдом) er en by i Moskva oblast i Russland. Den ligger rundt 110 km nord for Moskva. Innbyggertall: 13 334 (folketelling 2002), 14 410 (folketelling 1989).
Bosetningen ble grunnlagt i 1677. I 1918 fikk stedet bystatus, og ble den første byen som ble omdøpt til Leninsk til ære for Sovjetunionens første leder, Vladimir Lenin (mens Lenin ennå levde). I 1929 fikk byen imidlertid tilbake sitt opprinnelige navn.
I nærheten av Taldom ligger Taldom-senderen, verdens kraftigste kringkastingsstasjon. Det er en langbølgesender på frekvensen 261 kHz med en sendereffekt på 2 500 kilowatt. Sendermasta er 275 meter høy. Programmene til radiostasjonene Radio of Russia og Yunost sendes herfra.
Jørgen Hee
Jørgen Hee (født 18. november 1714, død 30. desember 1788) var en dansk prest og biskop, mest kjent for sin motstand mot Johann Friedrich Struensee. Hee utgav en preken mot Struensee og etter hans fall var han sjelesørger for den dødsdømte Enevold Brandt.
I 1759 ble han sogneprest ved Sankt Hans kirke i Odense og i 1763 forflyttet til Sankt Knuds kirke i samme by. Allerede halvannet år etter, i 1764, kom han til København som Holmens prost og da biskop Bildsøe døde i 1777 ble Jørgen Hee hans etterfølger som biskop i Århus.
Cornelius Righter
Cornelius Erwin «Swede» Righter (født 7. mars 1897, død 6. september 1985) var en amerikansk sportsutøver som deltok i de olympiske leker 1920 i Antwerpen.
Righter ble olympisk mester i rugby union under OL 1920 i Antwerpen. Han var med på det amerikanske laget som vant rugby union. Det var kun to lag som deltok, USA og Frankrike. Det ble kun spilt en kamp, USA vant kampen mot Frankrike med 8-0.
Hild Henriksen
Alfhild Marie Henriksen (født 20. november 1919, død 2. mai 1994) var en norsk journalist, skipsradiotelegrafist og barnebokforfatter.
Hallands län
Hallands län er et län i det sørvestlige Sverige. Det grenser til Västra Götalands län, Jönköpings län, Kronobergs län og Skåne län.
Hild Henriksen
Under navnet Hild Henriksen utga hun i 1959 sin eneste bok Vestover til Østen; og handler om den unge «gnisten», telegrafisten Lines opplevelser i utenriksfart. Den vant en konkurranse i regi av Aschehoug og Rederforbundet om «beste ungdomsbok fra sjølivet». Boken solgte 14.000 eksemplarer, og ble oversatt til svensk, dansk og engelsk. Forfatteren fikk Kirke- og undervisningsdepartementets pris for boken.
Hallands län
Landskap
Landskapet Halland omfatter nesten hele dagens Hallands län, med unntak av kommunen Hylte som tilhører Småland.
Administrasjon
Hovedoppgavene for lensadministrasjonen er å utføre de oppgavene gitt av Riksdagen og den svenske regjeringen, å koordinere og oppmuntre til lenets (fylkets) økonomiske vekst og ivareta rettssikkerheten.
Fallen Angel
«Fallen Angel», norsk tittel: «Ut av mørket», er en norsk popsang fra 2021 som er skrevet, produsert og fremført av artisten TIX. Den norske versjonen av låten ble utgitt 15. januar 2021, mens den engelske versjonen ble utgitt 20. februar samme år. Sangen vant finalen i Melodi Grand Prix 2021 og var Norges bidrag til Eurovision Song Contest 2021 i Rotterdam i Nederland. Sangen debuterte på en tredjeplass på VG-lista i januar, og gikk til topps på listen uken etter finalen.
Om sangen
Sangen er skrevet og produsert av låtskriveren og musikeren Andreas Haukeland, kjent under artistnavnet TIX. Han fikk sitt musikalske gjennombrudd i 2015, som låtskriver til en rekke omdiskuterte russelåter. I 2018 slapp han «Shotgun», sin første låt utenfor russelåt-sjangeren. Siden har han gjort kommersiell suksess med en rekke låter, flere av dem med personlige og tidsaktuelle tekster. Flere av låtene har toppet både Spotify i Norge og VG-lista. I desember 2020 slapp han den personlige låten «Tusen tårer» og fulgte på med «Ut av mørket» i januar 2021. Låten ble sluppet 15. januar 2021 og var forhåndskvalifisert til den norske finalen i Melodi Grand Prix lørdag 20. februar 2021.
Han fremførte låten første gang live i pausen under delfinale 1 lørdag 16. januar 2021. Under fremførelsen stilte han med store englevinger og sitt signaturantrekk: pannebånd, solbriller og pelskåpe.
I forkant av finalen fikk sangen engelsk tekst og tittelen «Fallen Angel» (fallen engel). Haukeland skrev den engelske teksten sammen med broren Mathias Haukeland og Emelie Hollow. TIX fremførte den engelske versjonen i finalen, og det var den engelske versjonen som Norge deltok med i Eurovision Song Contest.
Mottakelse
Norske anmeldere var i stor grad negative til låten, og både Dagbladet og NRK ga den terningkast 1, mens VG ga terningkast 2. Dagbladets anmelder Anders Grønneberg kalte låten «hjelpeløs» og mente den aldri burde vært med i Melodi Grand Prix. NRKs Espen Borge kalte låten for det «mest reinspikka søppelet jeg har hørt på en stund» og mente låten var «stappfull av klisjeer (både musikalske og tekstlige), dørgende kjedelig, og fullstendig forutsigbar».
Særlig Grønneberg møtte sterk kritikk fra flere hold. Blant annet anklaget andre anmeldere og artister Grønneberg for mobbing. TIX selv gikk ut mot anmelderkorpset og kalte det for å «pisse på norsk kultur». Grønneberg holdt fast ved kritkken og la til at om TIX vant, skulle han spise artistens «pannebånd på en seng av glasskår fra hans knuste briller». Da sangen endte opp med å vinne konkurransen, møttes Grønneberg og TIX til debattprogrammet Debatten, tirsdag etter finalen, der kritikeren ble nødt til å spise pannebåndet. Grønneberg fikk også kritikk for sine uttalelser om artister som «stiller på Lindmo og gråter».
Låten ble raskt populær og vant en klar seier i den norske finalen. Etter finalen gikk både den norske og engelske versjonen av sangen rett til topps på Spotifys og iTunes' norske topplister. Den norske versjonen toppet VG-lista uken etter finalen, mens den engelske versjonen debuterte på en tredjeplass samme uke.
Eurovision Song Contest
Vinteren 2021 ble TIX kunngjort som en av finalistene til Melodi Grand Prix med låten «Ut av mørket». Han fremførte den første gang i pausen under delfinale 1 lørdag 16. januar 2021. Da han opptrådte i finalen lørdag 20. februar 2021, fremførte han den engelske versjonen av sangen, «Fallen Angel». Han vant til slutt finalen over KEiiNO og «Monument».
Gjennom seieren i Melodi Grand Prix fikk TIX og «Fallen Angel» oppdraget med å representere Norge i Eurovision Song Contest 2021 i Rotterdam i Nederland. Norge deltok i semifinale 1 tirsdag 18. mai i Rotterdam Ahoy. Der kom «Fallen Angel» på tiendeplass med 115 poeng, og Norge kvalifiserte seg som siste land til finalen lørdag 22. mai. I finalen opptrådte TIX som nummer 22 av 26 og endte til slutt på en 18. plass med 75 poeng.
Musikkvideo
Musikkvideoen til Fallen Angel ble sluppet 4. mai 2021. Den forteller historien til TIX fra barndommen frem til artisten han er i dag. Videoen er spilt inn på Grand Hotel og Nordpolen skole i Oslo, og har med seg brødrene Even og Martin Gjuvsland som spiller TIX som barn, samt Milla Skotnes og Milla Tømmerbakke i to av hovedrollene.
Videoen er regissert og produsert av selskapet Brusjan AS. Musikkvideoen ble godt mottatt og toppet raskt listen over de mest sette YouTube-videoene i Norge. «Kommentarfeltene på YouTube, Eurovision-blogger og Facebook-sider fylles nå opp av folk som skriver at de er rørt over musikkvideoen. Flere skriver at de måtte ty til tårene og at budskapet er viktig for dem», skrev NRK da videoen ble publisert.
Rush University
Rush University  er et privat, ikke-kommersielt forskningsuniversitet i Chicago i delstaten Illinois, USA. Det ble opprettet i 1969.
Ved universitetet var det 1 362 studenter og 796 vitenskapelig ansatte i 2006, og samme året var skolepengene US$ 21 310 for studenter folkeregistrert i USA. Studiene gis opp til doktorgradsnivå.
Lady of the Light
Lady of the Light er et musikkalbum fra Black Bonzo som kom ut i 2004. Utgivelsen er bandets debutalbum og fikk positiv kritikk fra progrock-miljøet i tillegg til at det oppnådde sterke salgstall. Albumets lydbilde består av tradisjonelle instrumenter fra 1970-tallet og gir klare referanser til band som Uriah Heep, Deep Purple, Queen, King Crimson, Gentle Giant, Camel, Genesis og Wishbone Ash. Albumets tittelspor «Lady of the Light» regnes som en av deres mest populære låter.
Junior-VM på skøyter 1975
Junior-VM på skøyter 1975, det 2. offisielle juniorverdensmesterskapet i ISU-regi, ble arrangert på Strömsvallen i Strömsund i Sverige den 1. og 2. mars 1975.
Kayleigh (sang)
Kayleigh er skrevet av Fish, Steve Rothery, Mark Kelly, Pete Trewavas og Ian Mosley. Teksten er skrevet av sanger Fish, mens åpningsriffet er laget av gitarist Steve Rothery.
Fish valgte likevel å bruke navnet hennes i sangen, men skrev det om fra Kay Lee til Kayleigh.
Forskjellige utgivelser av sangen
Både Marillion og Fish som soloartist har hatt Kayleigh med på mange konsertalbum og samleplater. Den opprinnelige versjonen ble utgitt som single i mai 1985 og på albumet Misplaced Childhood i juni samme år. Albumet ble utgitt i remastret utgave i oktober 1998. Sammen med resten av musikken fra Misplaced Childhood finnes sangen på konsertalbumet The Thieving Magpie (utgitt i november 1988). I 1995 var Kayleigh blant flere sanger fra Marillion-perioden som Fish spilte inn på nytt til samleplatene Yin og Yang. Kayleigh er også med i CD-boksen The Singles '82-'88 (utgitt i 2000).
Kayleigh er også brukt som navn på en av mange billige samle-CD-er med musikk av Marillion.
Gaius Carrinas (konsul)
Gaius Carrinas var en romersk politiker, konsul og general det første århundret f.Kr.
I 45 f.Kr. ble Carrinas på Julius Cæsars ordre sendt til Spania for å bekjempe Sextus Pompeius og Gnæus Pompeius (den yngre). Ettersom han ikke maktet å overvinne disse to og som den siste gjenværende av republikanerne ble han erstattet av Gaius Asinius Pollio. Etter at Det andre triumvirat ble etablert i 43 f.Kr. ble Carrinas sammen med Publius Ventidius Bassus, general og en av Cæsars protesjéer, utpekt som consul suffectus for resten av året. På latin betyr consules «de som går sammen». Om en konsul døde i sin periode, eksempelvis i krig, ville en annen bli valgt og kjent som consul suffectus.
I 41 f.Kr. gjorde den unge Octavian Cæsar ham til guvernør av Spania hvor han var i krig med kong Bocchus II av Mauretania (ikke Mauritania). I 36 f.Kr. sendte Octavian ham med tre legioner mot Sextus Pompeius på Sicilia. I 31 f.Kr. ble Carrinas gjort til proconsular guvernør av Gallia hvor han med hell bekjempet de opprørske morini, en belgisk stamme, og i tillegg drev han en stamme av germanere, svebere, tilbake over Rhinen. For dette ble han æret med triumftog i Roma i 29 f.Kr.
Pejorativ
Pejorativ (fra latin: peior, «verre») er et adjektiv eller substantiv, som betyr «nedsettende» eller «noe nedsettende» i motsetning til meliorativ. Ord og fraser er pejorative hvis de impliserer underkjennelse.
Når ordet brukes som adjektiv har pejorativ to betydninger: (1) tendere til å gjøre eller bli bedre, og (2) tendere til å oppmuntre og støtte. Når ordet brukes som substantiv betyr pejorativ en bagatellisering eller nedsettende ord eller uttrykk.
Ikke alle forekomster av kritikk er pejorativ.
Av og til kan et begrep i utgangspunktet være et pejorativt ord, men til slutt bli adoptert i en ikke-pejorativ forstand. I andre sammenhenger kan et ord oppfattes pejorativt av noen, men ikke alle. I atter andre sammenhenger har noen grupper forsøkt å gjenerobre nedsettende ord som er brukt mot dem. Uttrykk som for eksempel nigger, homo, nerd, geek og pakkis kan bli oppfattet pejorativt hvis det brukes av folk som ikke er medlem av den aktuelle gruppen.
Uppsala län
Uppsala län er et län i det midtre Sverige. Det grenser til Stockholms län, Södermanlands län, Västmanlands län og Gävleborgs län.
Green Cortinas
Green Cortinas var et pop/rock-band fra Drammen. Bandet ble startet under navnet 10 000 Rifles i 1989 og endret senere navn til K.R.A.G. Jørgensen før de endte opp med navnet Green Cortinas. Bandet ga ut sitt eneste album, Sleep, i 1995 hvor «I Don’t Wanna Sleep Tonight» ble mye spilt på radio. Albumet førte dessuten til at bandet ble kåret til årets nykommer under Spellemannprisen 1995.
Uppsala län
Landskap
Landskapet Uppland omfatter hele dagens Uppsala län og en del av Stockholms län.
Green Cortinas
Bandet har vært backingband for og samarbeidet med artister som Somebody's Darling, Claudia Scott, Kjartan Kristiansen og Rick Danko.
Uppsala län
Administrasjon
Hovedoppgavene for lensadministrasjonen er å utføre de oppgavene gitt av Riksdagen og den svenske regjeringen, å koordinere og oppmuntre til lenets økonomiske vekst og ivareta rettssikkerheten.
Ken-Richard Hansen
Ken-Richard Hansen (født 6. september 1973) er en norsk lokalpolitiker. Han var ordfører i Vevelstad for Samarbeidslista fra 2003 til 2015. Kommunen hadde i tillegg til fem representanter fra samarbeidslista, fire fra kommuneliste og fire fra Arbeiderpartiet. Hansen er medlem av Senterpartiet.
Latinskolen (Skien)
Latinskolen er i dag den vanlige betegnelsen på et bygg som ligger på Brekkeby i Skien sentrum, og er historisk betegnelsen på ulike skoler som har eksistert i Skien.
Det er uvisst når Skien fikk sin første høyere skole, men det eksisterte en latinskole alt i 1617 da Peder Paus (f. 1590) var rektor for denne skolen; i 1629 hadde Søfren Borse (f. 1610) denne stillingen. Latinskolen opphørte på 1700-tallet, men i 1823 ble «Skiens lærde Skole» opprettet. Denne skolen holdt til i en bygning i nærheten av den gamle kirken, og gikk tapt i bybrannen i 1886. På dette tidspunktet var en ny bygning allerede reist, i 1883 sto det nye bygget ferdig på Brekkeby.
Kjente personer som studerte ved Skien lærde skoles var Otto Joachim Løvenskiold, Anton Martin Schweigaard, Vidkun Quisling og Peter Andreas Munch.
Vitenskapsåret 1795
Vitenskapsåret 1795 er en oversikt over hendelser, prisvinnere, fødte og avdøde personer med tilknytning til vitenskap i 1795.
Holtet skole
Holtet skole er en planlagt ny barneskole (1-7-skole) med 3 paralleller i bydel Nordstrand i Oslo. Skolen skal plasseres på tomten til Holtet videregående skole som samtidig legges ned. I påvente av ferdigstilling er det etablert en midlertidig paviljong ved Ekeberg skole.
Office of Intelligence and Counterintelligence
Office of Intelligence and Counteringelligence (OICI), etablert i 1977, er et kontor i Department of Energy som fokuserer på å samle etterretning for departementet. Det gir informasjon til USAs energiminister og andre føderale politikere.Som medlem av USAs etterretningskollektiv støtter det også andre etterretningsorganisasjoner med teknisk analyse av utenlandsk etterretning. OICI benytter alle energidepartementets ressurser til å samle inn og analysere etterretning, inkludert USAs nasjonale laboratorier. Ekspertisen ligger særlig innen kjernefysiske våpen, spredning av atomvåpen, kjernekraft, radioaktivt avfall og energisikkerhet. Den viktigste funksjonen som medlem av USAs etterretningskollektiv er vurderinger av utenlandske kjernefysiske våpenprogrammer. Men OICI bidrar også med vitenskapelig kunnskap, analyse og teknologi. Kontraetterretning er i det vesentlige overtatt av National Nuclear Security Administration og Office of National Counterintelligence Executive.
Lilleborg skoles musikkorps
Lilleborg skoles musikkorps ble stiftet 18. februar 1931 av overlærer Per Kviberg. Korpset holder til på Torshov i Sagene bydel i Oslo. I en periode samarbeidet korpset med de to andre korpsene i bydelen, Bjølsen skoles musikkorps og Sagene skoles musikkorps, under navnet BjølSaLi med saksofonist Kari Rolland som dirigent.
Musikkorpset har de siste årene hatt en stigende utvikling både musikalsk og i antall musikanter. Korpset er et janitsjarkorps bestående av elever fra grunnskolens 2.-10. klasse, fordelt over tre avdelinger: aspiranter, junior og hovedkorps. Hovedkorpset dirigeres av trombonist Lars Espen Rath Vestad.
Korpset har et velbesøkt loppemarked både på våren og høsten.
Pi-binding
I kjemi er pi-bindinger (π-bindinger) kovalente kjemiske bindinger hvor to runde projeksjoner av en involvert elektronorbital overlapper to runde projeksjoner av den andre involverte elektronorbitalen. Bare ett av orbitalens nodale plan (et plan der strekningsfunksjonen som beskriver orbitalen er 0) passerer gjennom begge de involverte kjernene. Disse kovalente bindingene dannes ved sidelengs overlapping av atomære orbitaler. Pi-bindinger inngår oftest i dobbelt- og trippelbindinger. For eksempel inneholder en karbon-karbon-dobbeltbinding en pi-binding som er dannet ved sidelengs overlapping av to p-orbitaler.
Den greske bokstaven π i navnet viser til p-orbitalene, ettersom orbitalsymmetrien ti pi-bindingen er den samme som p-orbitalens, sett ned langs bindingsaksen. P-orbitaler deltar vanligvis i denne typen bindinger, men de kan også inngå i sigma-bindinger. D-orbitaler antas også å delta i pi-bindinger, men dette er ikke nødvendigvis tilfellet i virkeligheten, til tross for at konseptet om bindings-d-orbitaler fortsatt gjelder godt for hypervalens.
Pi-bindinger er vanligvis svakere enn sigma-bindinger. Fra kvantemekanikkens perspektiv kan pi-bindingens svakhet forklares med at det skjer en betydelig mindre overlapping mellom de involverte p-orbitalene på grunn av deres parallelle orientering. Pi-bindingenes (negativt ladde) elektrontetthet befinner seg lengre fra atomkjernene, noe som krever mer energi.